Avocații jandarmilor din Dosarul 10 August, supărați că procesul merge prea repede. „Pot să omor un om pe stradă, că trebuie să ajung la Tribunal la ora 10:30”
Avocații jandarmilor trimiși în judecată pentru reprimarea protestului din 10 august 2018 consideră prea rapid modul în care se desfășoară procesul. Aceștia susțin că ritmul în care au loc termenele este împovărător. Pe de altă parte, apărătorii victimelor susțin că se încearcă tergiversarea procedurilor pentru că, anul viitor, inculpații ar putea scăpa prin prescripție.